**FOND ZA ZAŠTITU OKOLIŠA I ENERGETSKU UČINKOVITOST**

**PROJEKTNI ZADATAK**

**ZA IzradU Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.**

**Zagreb, travanj 2018.**

**Sadržaj:**

[1. Uvodne odredbe projektnog zadatka 3](#_Toc512520976)

[2. Cilj izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. 4](#_Toc512520977)

[3. Organizacija rada izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. 5](#_Toc512520978)

[3.1. Rezultati projekta 5](#_Toc512520979)

[3.2. Organizacija rada 5](#_Toc512520980)

[3.3. Metodologija izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. 5](#_Toc512520981)

[3.4. Projektne aktivnosti i rezultati 8](#_Toc512520982)

[4. Rokovi i plaćanje 10](#_Toc512520983)

# 1. Uvodne odredbe projektnog zadatka

Naslov projektnog zadatka:

**Izrada Nacrta nacionalnog računskog plana za šumarstvo, uključujući i predloženu referentnu razinu za šume** **za razdoblje od 2021. do 2025.**

Europsko Vijeće usvojilo je 24. listopada 2014. Okvir za klimatsku i energetsku politiku Unije do 2030. utvrđujući cilj smanjenja emisija stakleničkih plinova na razini EU-a za najmanje 40%.

Obvezujući cilj smanjenja nacionalnih emisija stakleničkih plinova u cijelom gospodarstvu za najmanje 40% do 2030. u odnosu na 1990. službeno je odobren kao planirani nacionalni doprinos Unije i njezinih država članica Pariškom sporazumu na sastanku Vijeća za okoliš od 6. ožujka 2015. Pariški sporazum stupio je na snagu 4. studenoga 2016. Unija bi u skladu s Pariškim sporazumom trebala nastaviti smanjivati svoje emisije stakleničkih plinova i povećati uklanjanja.

Pariškim se sporazumom, među ostalim, utvrđuje dugoročni cilj u skladu s nastojanjima da se porast globalne temperature ograniči na znatno manje od 2 °C iznad razine u predindustrijskom razdoblju te da ga se zadrži na 1,5 °C iznad razine u predindustrijskom razdoblju. Šume, poljoprivredna zemljišta i močvarna zemljišta odigrat će središnju ulogu u postizanju tog cilja.

Pariškim sporazumom također se želi uspostaviti ravnoteža između antropogenih emisija iz izvora i uklanjanja stakleničkih plinova ponorima u drugoj polovici ovog stoljeća, a stranke se pozivaju da poduzmu mjere za očuvanje i poboljšanje, prema potrebi, ponora i spremnika stakleničkih plinova, uključujući šume.

Da bi se postiglo obvezujuće smanjenje emisija stakleničkih plinova za najmanje 40% do 2030. u usporedbi s 1990. godinom, u okviru sustava EU-a za trgovanje emisijskim jedinicama (u daljnjem tekstu: ETS) postavljen je odgovarajući cilj smanjenja emisija za 43% u usporedbi s 2005. godinom, dok je cilj smanjenja emisija za sektore izvan ETS-a 30% u odnosu na 2005. godinu. U postizanje cilja smanjenja emisija za 30% u sektorima izvan ETS-a, uključen je i sektor korištenja zemljišta, prenamjene zemljišta i šumarstvo, (eng. land use, land use change and forestry, LULUCF).

Odlukom br. 529/2013/EU utvrđena su pravila za obračun emisija i uklanjanja iz sektora LULUCF.

S ciljem adekvatnog uključivanja sektora LULUCF u okvir ublažavanja učinka stakleničkih plinova u srpnju 2016. godine dan je Prijedlog uredbe Europskog parlamenta i Vijeća o uključivanju emisija i uklanjanja stakleničkih plinova iz korištenja zemljišta, prenamjene korištenja zemljišta i šumarstva u okvir za klimatsku i energetsku politiku do 2030. te o izmjeni Uredbe br. 525/2013 Europskog parlamenta i Vijeća o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama (dalje u tekstu: Prijedlog Uredbe LULUCF). Prijedlog Uredbe LULUCF je usuglašen u trijalogu između Europske komisije, Vijeća i Parlamenta te bi sredinom lipnja 2018. godine trebala stupiti na snagu.

Prijedlogom Uredbe LULUCF se utvrđuju obveze država članica u pogledu provedbe pravila obračuna i izvješćivanja te se zahtijeva da osiguraju da cjelokupni sektor LULUCF ne proizvodi neto emisije i da doprinosi cilju dugoročnog poboljšanja ponora.

Kako bi se dobili točni izračuni emisija i uklanjanja primjenjuju se i smjernice Međuvladinog panela o promjeni klime (IPCC) te Uredba (EU) br. 525/2013 za kategorije korištenja zemljišta i prenamjenu kategorija zemljišta.

# 2. Cilj izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.

Države članice podnose Komisiji nacionalne računske planove za šumarstvo, uključujući i predložene referentne razine za šume (dalje u tekstu: Nacionalni računski plan za šumarstvo). Države članice Komisiji podnose svoje Nacionalne računske planove za šumarstvo do 31. prosinca 2018. za razdoblje od 2021. do 2025.

Emisije i uklanjanja iz šumskog zemljišta ovise o nizu prirodnih okolnosti, kao i o prošlim i sadašnjim praksama gospodarenja koje se znatno razlikuju među državama članicama. Stoga se za obračun emisija/uklanjanja utvrđuje referentna razina za šume, koja se temelji na nastavku prakse održivog gospodarenja šumama u razdoblju od 2000. do 2009. Predviđen budući ponor trebao bi se temeljiti na ekstrapolaciji praksi gospodarenja šumama i intenzitetu iz referentnog razdoblja. Smanjenje ponora u odnosu na referentnu razinu trebalo bi se računati kao emisije. Pri tome treba uzeti u obzir specifične nacionalne okolnosti i prakse, poput intenziteta.

Činjenica da se nova referentna razina za šume određuje temeljem nastavka dosadašnje prakse i intenziteta gospodarenja šumama u periodu od 1990. do 2009. RH predstavlja velik problem zbog Domovinskog rata, kao i posljedica koje je rat ostavio.

Na navedeno je s hrvatske strane ukazano tijekom rasprave o Prijedlogu Uredbe LULUCF, što je uzeto u obzir te je prema članku 8. Prijedloga Uredbe LULUCF Hrvatskoj omogućeno da, zbog svojih nacionalnih okolnosti, u referentnoj razini za šume, uz kriterije navedene u odjeljku A Priloga IV Prijedloga Uredbe LULUCF može uzeti u obzir i okupaciju njezina državnog područja, rat i poslijeratne okolnosti koje imaju utjecaja na gospodarenje šumama tijekom referentnog razdoblja.

U referentnim razinama za šume, uzima se u obzir budući utjecaj dinamične značajke šuma povezane sa starošću kako bi se izbjeglo neopravdano ograničavanje intenziteta gospodarenja šumama kao temeljni element prakse održivoga gospodarenja šumama, s ciljem održavanja ili jačanja dugoročnih ponora ugljika, upotrebom najboljih dostupnih podataka.

Između metoda i podataka koji se upotrebljavaju za utvrđivanje predložene referentne razine za šume u Nacionalnom računskom planu za šumarstvo i onih koji se upotrebljavaju u godišnjem izvješćivanju za šumsko zemljište kojim se gospodari (NIR), mora postojati dosljednost.

Za izradu Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025., potrebno je upotrijebiti i Smjernice koje izrađuje Europska komisija, a biti će raspoložive za korištenje u srpnju 2018. godine.

Odgovarajućim pravilima za obračun uzimaju se u obzir načela održivog gospodarenja šumama kako su usvojena na ministarskim konferencijama o zaštiti šuma u Europi („Forest Europe”).

Po dostavljanju Nacionalnog računskog plana za šumarstvo, Europska komisija će provoditi njegovu tehničku procjenu, kako bi se procijenilo u kojoj su mjeri predložene referentne razine za šume određene u skladu s načelima i zahtjevima iz Prijedloga Uredbe LULUCF. Komisija objavljuje sažetak obavljenog rada, uključujući tehničke preporuke državama članicama u kojima se odražavaju zaključci tehničke procjene kako bi se olakšala tehnička revizija predloženih referentnih razina za šumarstvo.

Na temelju tehničkih procjena i preporuka, Europskoj Komisiji će se prema potrebi dostaviti revidirane predložene referentne razine za šume do 31. prosinca 2019. za razdoblje od 2021. do 2025. Komisija objavljuje delegiranim aktom predložene referentne razine za šume koje su dostavile države članice.

Ako država članica ne podnese Europskoj komisiji svoju referentnu razinu za šume do 31. prosinca 2018. za razdoblje od 2021. do 2025., odnosno ako ne podnese revidiranu referentnu razinu, Europska komisija donosi delegirani akt kojim utvrđuje referentnu razinu za šume koju ta država članica treba primjenjivati u razdoblju od 2021. do 2025.

# 3. Organizacija rada izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.

## 3.1. Rezultati projekta

Specifični rezultati projekta su:

* Pripremiti Nacrt nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. godine koji će se razmotriti, komentirati i usuglasiti u okviru stručnih konzultacija, uključujući Povjerenstvo za međusektorsku koordinaciju za nacionalni sustav za praćenje emisija stakleničkih plinova (dalje u tekstu: Povjerenstvo) te dostaviti Europskoj komisiji do 31. 12. 2018. godine.
* Pripremiti konačni Nacrt nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025., korigiran sukladno preporukama Europske komisije, primjedbama stručnjaka TDU i Povjerenstva.

## 3.2. Organizacija rada

Koordinacijsko tijelo na izradi stručnih podloga za izradu Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. su Ministarstvo zaštite okoliša i energetike, Uprava za klimatske aktivnosti, održivi razvoj i zaštitu zraka, tla i od svjetlosnog onečišćenja i Ministarstvo poljoprivrede, Uprava šumarstva, lovstva i drvne industrije u svim fazama izvršenja zadatka.

Izvoditelj je dužan komunicirati:

* s koordinacijskim tijelom putem koordinacijskih sastanaka svakih mjesec dana
* s javnosti i Povjerenstvom putem radionica koje će se organizirati u sklopu projekta
* sa stručnjacima Europske komisije.

## 3.3. Metodologija izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.

Nacrt nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. potrebno je izraditi upotrebom sljedećih kriterija:

A. Kriteriji i smjernice za određivanje referentnih razina za šume

(a) referentna razina u skladu je s ciljem postizanja ravnoteže između antropogenih emisija iz izvora i uklanjanja stakleničkih plinova ponorima u drugoj polovini ovog stoljeća, uključujući poboljšanje potencijalnih uklanjanja šuma koje stare, a koje bi u protivnom bilježile ponor koji postupno opada;

(b) referentnom razinom osigurava se da je sama prisutnost zaliha ugljika isključena iz obračuna;

(c) referentnom razinom trebalo bi osigurati pouzdan i vjerodostojan sustav obračunavanja koji jamči da su emisije i uklanjanja iz korištenja biomase ispravno obračunane;

(d) referentna razina uključuje spremnik ugljika iz drvnih proizvoda, čime se omogućuje usporedba između pretpostavke trenutačne oksidacije i primjene funkcije raspada prvog reda i vrijednosti vremena poluraspada;

(e) pretpostavlja se stalan omjer između upotrebe čvrstih materijala i iskorištavanja energije šumske biomase, kako je zabilježeno u razdoblju od 2000. do 2009.;

(f) referentna razina trebala bi biti usklađena s ciljem doprinošenja očuvanju biološke raznolikosti i održivog korištenja prirodnih resursa, kako je utvrđeno u strategiji EU-a za šume, nacionalnim politikama država članica u području šumarstva i strategiji EU-a za biološku raznolikost;

(g) referentna razina mora biti u skladu s nacionalnim projekcijama antropogenih emisija stakleničkih plinova iz izvora i njihova uklanjanja ponorima prijavljenima u skladu s Uredbom (EU) br. 525/2013;

(h) referentna razina mora biti u skladu s inventarima stakleničkih plinova i relevantnim povijesnim podacima te se moraju temeljiti na transparentnim, potpunim, dosljednim, usporedivim i točnim informacijama. Konkretno, modelom korištenim za određivanje referentne razine mora biti moguće reproducirati povijesne podatke iz nacionalnog inventara stakleničkih plinova.

B. Elementi nacionalnog računskog plana za šumarstvo

Nacionalni računski plan za šumarstvo podnesen u skladu s člankom 8. ove Uredbe sadržava sljedeće elemente:

(a) općenit opis određivanja referentne razine i opis načina na koji su uzeti u obzir kriteriji iz ove Uredbe;

(b) identifikaciju spremnika ugljika i stakleničkih plinova koji su uključeni u referentnu razinu, razloge za izostavljanje spremnika ugljika iz određivanja referentne razine te prikaz dosljednosti među spremnicima uključenima u referentnu razinu;

(c) opis pristupa, metoda i modela, uključujući kvantitativne informacije, primijenjenih pri određivanju referentne razine, u skladu sa zadnjim podnesenim izvješćem o nacionalnom inventaru i dokumentacijskim informacijama o praksama i intenzitetu održivoga gospodarenja šumama te usvojenim nacionalnim politikama;

(d) informacije o očekivanom kretanju stopa sječe u okviru različitih scenarija politike;

(e) opis načina na koji je pri određivanju referentne razine uzet u obzir svaki od sljedećih elemenata:

i. površina uključena u gospodarenje šumama;

ii. emisije i uklanjanja iz šuma i drvnih proizvoda kako su prikazani u inventarima stakleničkih plinova i relevantnim povijesnim podacima;

iii. svojstva šume, uključujući dinamične značajke šuma povezane sa starošću, prirast, duljinu ophodnje i druge informacije o uobičajenim aktivnostima u okviru gospodarenja šumama;

iv. povijesne i buduće stope sječe raščlanjene na energetsku i neenergetsku namjenu.

Pri provedbi ove aktivnosti potrebno je uzeti u obzir (između ostalih) sljedeće dokumente:

* Prijedlog uredbe Europskog parlamenta i Vijeća o uključivanju emisija i uklanjanja stakleničkih plinova iz korištenja zemljišta, prenamjene korištenja zemljišta i šumarstva u okvir za klimatsku i energetsku politiku do 2030. te o izmjeni Uredbe br. 525/2013 Europskog parlamenta i Vijeća o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama
* Nacrt Niskougljične strategije Republike Hrvatske za razdoblje do 2030 godine s pogledom na 2050. godinu
* Izvješće o inventaru stakleničkih plinova na području RH[[1]](#footnote-1)
* Izvješće o projekcijama emisija
* Izvješće o efektima politike i mjera
* Prijedlog Uredbe o upravljanju energetskom unijom i klimatskom politikom
* Prijedlog uredbe Europskog parlamenta i Vijeća o obvezujućem godišnjem smanjenju emisija stakleničkih plinova u državama članicama od 2021. do 2030. za otpornu energetsku uniju i ispunjenje obveza u okviru Pariškog sporazuma te o izmjeni Uredbe br. 525/2013 Europskog parlamenta i Vijeća o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama
* Zakon o potvrđivanju Okvirne konvencije Ujedinjenih naroda o promjeni klime (NN – MU 02/96);
* Zakon o potvrđivanju Kyotskog protokola uz Okvirnu konvenciju Ujedinjenih naroda o promjeni klime (NN –MU 05/07);
* Zakon o potvrđivanju Izmjene iz Dohe Kyotskog protokola objavljen je u (NN-MU br. 6/15);
* Zakon o potvrđivanju Pariškog sporazuma (NN-MU br. 3/17);
* Zakon o zaštiti zraka (NN 130/11, 47/14, 61/17);
* Uredba o praćenju stakleničkih plinova, politike i mjera za njihovo smanjenje u Republici Hrvatskoj (NN 05/17);
* Smjernice za nacionalne inventare stakleničkih plinova Međuvladina panela za klimatske promjene (IPCC) iz 2006 (2006 IPCC GLs);
* IPCC-ove revidirane dopunske metode i smjernice za dobru praksu iz 2013. na temelju Kyotskog protokola (KP Supplement);
* Grassi, G., Pilli, R., 2017: Projecting the EU forest carbon net emissions in line with the “continuation of forest management”: the JRC method;
* Technical guidance on developing and reporting the Forest Reference Levels (u izradi), IIASA/ICF/Aether;
* Smjernice UNFCCC-a za sastavljanje nacionalnih izvješća stranaka iz Priloga I. Konvenciji, I. dio: UNFCCC-ove smjernice za izvješćivanje o godišnjim inventarima kako su utvrđene Odlukom 24/CP.19 Konferencije stranaka UNFCCC-a;
* Smjernice za pripremu podataka koji se zahtijevaju na temelju članka 7. Kyotskog protokola kako je donesen na Konferenciji stranaka UNFCCC-a koja služi kao sastanak stranaka Kyotskog protokola;
* Uredba (EU) br. 525/2013 Europskoga parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi klimatskih promjena na nacionalnoj razini i razini Unije te stavljanju izvan snage Odluke Komisije br. 280/2004/EZ (Tekst značajan za EGP) (SL L 165, 18. 6. 2013.) (u daljnjem tekstu: Uredba (EU) br. 525/2013);
* Uredba (EU) br. 662/2014 Europskog parlamenta i Vijeća od 15. svibnja 2014. o izmjeni Uredbe (EU) br. 525/2013 s obzirom na tehničku provedbu Kyotskog protokola uz Okvirnu konvenciju Ujedinjenih naroda o promjeni klime;
* Odluka 529/2013/EU Europskog parlamenta i Vijeća od 21. svibnja 2013. o pravilima za obračun emisija i uklanjanja stakleničkih plinova koji nastaju iz djelatnosti vezanih uz korištenje zemljišta, prenamjenu zemljišta i šumarstvo te informacijama o mjerama u vezi tih djelatnosti (SL L 165, 18. 6. 2013.) (u daljnjem tekstu: Odluka 529/2013/EU);
* Delegirana uredba Komisije (EU) br. 666/2014 оd 12. ožujka 2014. o uspostavi materijalnih zahtjeva za sustav inventara Unije i uzimanju u obzir promjena potencijala globalnog zagrijavanja i međunarodno dogovorenih smjernica za inventare u skladu s Uredbom (EU) br. 525/2013 Europskog parlamenta i Vijeća;
* Provedbena uredba Komisije (EU) br. 749/2014 оd 30. lipnja 2014. o strukturi, formatu, postupcima podnošenja i pregledu informacija koje države članice dostavljaju u skladu s Uredbom (EU) br. 525/2013 Europskog parlamenta i Vijeća;
* Odluka br. 2/CMP.6 (Sporazum iz Cancuna: Korištenje zemljišta, prenamjena zemljišta i šumarstvo);
* Odluka br. 2/CMP.7 (Korištenje zemljišta, prenamjena zemljišta i šumarstvo);
* Odluka br. 2/CMP.8 (Prilog II, Informacije o korištenju zemljišta, prenamjeni zemljišta i šumarstvu vezano za članak 3. stavke 3. i 4. Kyotskog protokola vezano za godišnje inventare emisija stakleničkih plinova);
* Odluka br. 6/CMP.9 (Smjernice za izvješćivanje podataka o aktivnostima po članku 3., stavku 3. i 4. Kyotskog protokola);
* Odluka 24/CP.19 (Revizija UNFCCC-a smjernica za izvješćivanje o godišnjim inventarima za stranke uključene u Prilog I Konvencije).
* i druge relevantne dokumente.

## 3.4. Projektne aktivnosti i rezultati

**3.4.1**. **Analiza kvalitete podataka iz različitih izvora za izračun promjene zalihe ugljika u drvnim proizvodima**

3.4.1.1 Analiza podataka o proizvedenim, uvezenim i izvezenim vrstama drvnih proizvoda u periodu 1960 do danas Državnog zavoda za statistiku, Ministarstva poljoprivrede, FAO baze, poslovnih izviješća Hrvatskih šuma d.o.o. o proizvodnji drvnih sortimenata

3.4.1.2 Prijedlog rješenja u svezi razlike u podatcima pod točkom 1.1

3.4.1.3 Izračun promjene zalihe ugljika u drvnim proizvodima uporabom Tier 1 i Tier 2 IPCC metode prema podatcima o količinama i vrsti drvnih proizvoda koji su utvrđeni u FRL projektu za period 1960 do danas.

**Rezultat: Elaborat s analizom kvalitete podataka iz različitih izvora za izračun promjene zalihe ugljika u drvnim proizvodima**

**3.4.2.** **Definiranje scenarija intenziteta gospodarenja šumama za FRL**

3.4.2.1. Utvrđivanje optimalnog broja stratuma (grupe uređajnih razreda, načini gospodarenja, uzgojni oblici, dobni razredi) za definiranje FRL-a

3.4.2.2. Izrada tabličnih prikaza površina, drvnih zaliha i prirasta po predviđenim stratumima posebno za referentno razdoblje (2000.-2009.), a posebno za razdoblje do 2017. godine

3.4.2.3. Izrada projekcija razvoja drvne zalihe i prirasta za svaki pojedini stratum na temelju podataka Šumskogospodarske osnove područja 2016-2025., te na temelju procjene stanja drvne zalihe za 2017. godinu. – projekcija na temelju parametara ŠGOP-a, scenarij „business as usual“

3.4.2.4. Izrada projekcija drvne zalihe i prirasta prema „kriznom“ scenariju gdje se predviđa pad prirasta u stratumima koji su zadnjih par godina jače pogođeni prirodnim nepogodama (štetnici, požari, utjecaj ekstremnih vremenskih neprilika, hrast lužnjak, poljski jasen, smreka, alepski bor i dr.…)

3.4.2.5. Prikaz projekcija sječa prema ŠGOP-u 2016-2025

3.4.2.6. Analiza podataka gospodarenja šumama u referentnom razdoblju 2000.-2009. godina (analiza sječa prema vrsti prihoda i grupama uređajnih razreda)

3.4.2.7. Usporedba glavnog prihoda regularnih šuma prema ŠGOP-u 2016-2025. s realiziranim glavnim prihodom u referentnom razdoblju

3.4.2.8. Usporedba opće osnove sječa prebornih i raznodobnih šuma ŠGOP-a 2016-2025. s realiziranim prihodom u referentom razdoblju

3.4.2.9. Usporedba prethodnog prihoda regularnih šuma ŠGOP-a 2016-2025 s realiziranim u referentnom razdoblju

3.4.2.10. Usporedba svih vrsta prihoda regularnih, prebornih i raznodobnih šuma prijašnjih ŠGOP-ova (ŠGOP 1986-1995, ŠGOP 1996-2005, ŠGOP 2006-2015) s prihodima realiziranim u referentnom razdoblju

3.4.2.11.Izrada kartografskih prikaza (područje okupacije, područje pod minama i područja nedostupnosti, područja s prekidom kontinuiteta uređivanja šuma, područja smanjenog intenziteta gospodarenja zbog neposredne ratne opasnosti)

3.4.2.12. Izrada tabličnih prikaza intenziteta gospodarenja, prosječno stanje za cijelo područje Republike Hrvatske, a posebno za područja koja su u neposrednoj prošlosti bila pod utjecajem ratnih okolnosti

3.4.2.13. Utvrđivanje socioloških, energetskih i dugih utjecaja na gospodarenje šumama u ratnom i poratnom razdoblju

3.4.2.14. Utvrđivanje utjecaja miniranih šumskih površina na gospodarenje šumama na odabranim lokacijama, što uključuje minirana područja i njima susjedne šumske površne (npr. nemogućnost izgradnje prometnica, izostanak gospodarenja privatnim šumama, udio ogrjevnog drva u ukupnoj potrošnji i dr.)

3.4.2.15. Izrada zaključaka za potrebe definiranja FRL-a temeljem provedbe usporedba pod točkama 3.4.2.1.-3.4.2.14.

**Rezultat: Elaborat s definiranim scenarijem intenziteta gospodarenja šumama za FRL**

**3.4.3**. **Izrada Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.**

Potrebno je izraditi

3.4.3.1. Informacije u svezi provedenog konzultativnog procesa za razvoj FRL-a sa svim relevantnim stranama

3.4.3.2. Izrada FRL-a, generalni opis konstrukcije, te opis kako su uzeti u obzir kriteriji LULUCF uredbe prema aneksu IV.A - poseban osvrt na specifičnost RH (kako su uzeti u obzir Recital 9 i Članak 8.3.)

3.4.3.3. Identifikacija spremnika ugljika (Annex I.B) i stakleničkih plinova (Annex I.A.) koji su uključeni u referentnu razinu, razlozi za izostavljanje nekog od spremnika ugljika iz referentne razine šuma i prikaz da postoji konzistencija među spremnicima uključenih u referentnu razinu

3.4.3.4. Opis pristupa, metoda i modela, uključujući kvantitativne podatke koji su se koristili u izgradnji referentne razine, u skladu s najnovijim nacionalnim izvješćem o inventaru (NIR 2018) i dokumentarnim informacijama o održivim praksama i intenzitetu gospodarenja šumama i usvojenim nacionalnim politikama (ŠGOP i dr.)

3.4.3.5. Prikaz očekivanog razvoja intenziteta sječa prema različitim scenarijima

3.4.3.6. Opis kako je svaki od sljedećih elemenata razmatran u izgradnji referentne razine: (1) Površina pod gospodarenjem šumama; (2) Emisije i uklanjanja iz šuma i dobivenih drvnih proizvoda kao što je prikazano u inventarima stakleničkih plinova i relevantnim povijesnim podacima; (3) Karakteristike šuma, uključujući obilježja šuma vezanih za dinamiku starosti, prirasta, dužinu ophodnje i druge informacije o aktivnostima gospodarenja šumama u okviru "business as usual"; (4) Povijesne i buduće količine sječe razvrstane na energetske i ne-energetske uporabe."

**Rezultat: Nacrt nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.**

**3.4.4. Prezentiranje dokumenta, usuglašavanje s Europskom komisijom**

Potrebno je izraditi plan komuniciranja Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. (Povjerenstvo, stručnjaci TDU, donosioci odluka, stručnjaci Europske komisije).

Prezentiranje rezultata rada stručnoj i široj javnosti, 2 puta u vremenu trajanja projekta.

Prikupljanje primjedbi/komentara na izrađeni Nacrt nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. te davanje obrazloženja na njih.

Potrebno je pružiti kompletnu podršku prema opisanoj organizacijskoj strukturi – pripremom za sve sastanke, radionice te razraditi i s naručiteljem usuglasiti metodu usvajanja primjedbi/komentara i davanja obrazloženja na njih.

**Rezultat: Usuglašen Nacrt nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.**

**3.4.5. Terminski plan izrade Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025.**

Razraditi detaljni terminski plan i upravljanje zadatkom.

Prije prelaska na konkretne aktivnosti vezane za izradu stručnih podloga za izradu Nacrta nacionalnog računskog plana za šumarstvo, uključujući i predloženu referentnu razinu za šume za razdoblje od 2021. do 2025. potrebno je izraditi detaljno planiranje svih budućih koraka.

# 4. Rokovi i plaćanje

Ponuditelj je dužan osigurati završetak svih aktivnosti iz Projektnog zadatka i isporučiti traženu dokumentaciju kako slijedi:

|  |  |
| --- | --- |
| **Naziv dokumenta** | **Rok isporuke** |
| **1.** Elaborat s analizom kvalitete podataka iz različitih izvora za izračun promjene zalihe ugljika u drvnim proizvodima | 60 dana od potpisivanja ugovora |
| **2.** Elaborat s definiranim scenarijem intenziteta gospodarenja šumama za FRL | 105 dana od potpisivanja ugovora |
| **3.** Nacrt nacionalnog obračunskog plana za šumarstvo, uključujući i predloženu referentnu razinu za šume za razdoblje od 2021. do 2025. | 150 dana od potpisivanja ugovora |
| **4.** Usuglašavanje Nacrta nacionalnog obračunskog plana za šumarstvo, uključujući i predloženu referentnu razinu za šume za razdoblje od 2021. do 2025. prema zahtjevu Europske komisije do njegova konačnog prihvaćanja od strane Europske komisije | maksimalno 600 dana od potpisivanja ugovora |

Prvo plaćanje će se izvršiti nakon isporuke elaborata broj 1. Drugo plaćanje će se izvršiti nakon isporuke elaborata broj 2. Treće plaćanje će se izvršiti nakon isporuke elaborata broj 3.

Plaćanja će se izvršiti po ispostavljenom računu u roku od 30 dana od dana suglasnosti od strane Ministarstva zaštite okoliša i energetike na dostavljeni dokument.

Posljednje plaćanje izvršiti će se po prihvaćanju Nacionalnog obračunskog plana za šumarstvo od strane Europske komisije, odnosno u roku od 30 dana od konačnog roka od 600 dana od potpisivanja ugovora

1. Izvješće o inventaru stakleničkih plinova na području RH, Hrvatska agencija za okoliš i prirodu, 2018. [↑](#footnote-ref-1)